b"\n_START_ARTICLE_\nAdri\xc3\xa0 Trescents Rib\xc3\xb3\n_START_SECTION_\nBiografia\n_START_PARAGRAPH_\nEl 1935 s'inici\xc3\xa0 com a novici, cosa que li comport\xc3\xa0 en esclatar la guerra civil espanyola \xc3\xa9sser internat en el vaixell-pres\xc3\xb3 Ma\xc3\xb3 i m\xc3\xa9s tard reclutat en la lleva del biber\xc3\xb3 per a lluitar en la batalla de l'Ebre. Fet presoner per les tropes franquistes, fou internat el 1939 al camp de concentraci\xc3\xb3 d'Ordu\xc3\xb1a fins a la fi del conflicte._NEWLINE_El 1940 fou professor de La Salle Bonanova del 1949 al 1957, alhora que feia catequesi entre les zones m\xc3\xa9s deprimides de Sants i del Somorrostro. Del 1956 al 1965 fou director de la Salle Barceloneta; i fundador i director (1966-1969) de l'escola Proa al barri de Sant Roc de Badalona on s'integraven els nens gitanos i els paios. Del 1971 al 1974 fou director del Centre Ramon Alb\xc3\xb3 de protecci\xc3\xb3 de menors._NEWLINE_En els anys seg\xc3\xbcents es dedic\xc3\xa0 a atendre persones sotmeses al m\xc3\xb3n de la prostituci\xc3\xb3, a la pres\xc3\xb3, la sida o les drogoaddiccions. El 1996 va rebre la Creu de Sant Jordi en reconeixement a la seva tasca. Va morir d'una emb\xc3\xb2lia quan sortia d'una visita als reclusos de la pres\xc3\xb3 de Lleida. La seva \xc3\xbaltima voluntat fou donar el seu cos a la ci\xc3\xa8ncia."